
                                                  ΑΠΟΦΑΣΗ  ΑΡΙΘ.   1008/2026
ΘΕΜΑ:   ΠΡΟΣΚΛΗΣΗ ΥΠΟΒΟΛΗΣ ΔΗΛΩΣΕΩΝ ΙΔΙΟΚΤΗΣΙΑΣ ΚΑΙ ΠΑΡΑΤΗΡΗΣΕΩΝ   ΕΠΙ ΤΩΝ ΚΤΗΜΑΤΟΓΡΑΦΙΚΩΝ ΔΙΑΓΡΑΜΜΑΤΩΝ ΚΑΙ ΠΙΝΑΚΩΝ ΣΤΗΝ ΠΕΡΙΟΧΗ «ΠΟΛΕΟΔΟΜΙΚΗΣ ΑΝΑΜΟΡΦΩΣΗΣ ΤΩΝ Ο.Τ. 42 ΚΑΙ Ο.Τ. 41  ΤΗΣ ΔΗΜΟΤΙΚΗΣ ΕΝΟΤΗΤΑΣ ΕΛΕΥΣΙΝΑΣ ΤΟΥ ΔΗΜΟΥ ΕΛΕΥΣΙΝΑΣ» ΣΥΜΦΩΝΑ ΜΕ ΤΙΣ ΔΙΑΤΑΞΕΙΣ  ΤΟΥ ΑΡ. 15 ΤΟΥ Ν. 2508/1997  ΟΠΩΣ ΙΣΧΥΕΙ ΜΕ ΤΟ ΑΡ. 118 ΤΟΥ Ν. 5306 ΦΕΚ 88Α/08-06-2026.
                                               Ο  Δήμαρχος Ελευσίνας 
Έχοντας υπόψη:

1) Τις διατάξεις του άρθρου 86 του Ν. 3463/2006 «Δημοτικός και Κοινοτικός Κώδικας»
2) Τις διατάξεις του άρθρου 12 παρ. 10 του Ν. 2503/97 «περί Διοίκησης , οργάνωσης, στελέχωσης  της Περιφέρειας ρύθμισης θεμάτων για την Τοπική Αυτοδιοίκηση κλπ.» όπως τροποποιήθηκε και ισχύει με το Ν. 5314/26  ΦΕΚ 103Α/29-06-2026.
3) Τον ισχύοντα Οργανισμό Εσωτερικής Υπηρεσίας του Δήμου Ελευσίνας (ΦΕΚ 1285Β/18-03-2025.
4) Το Ν. 4412/2016, ΦΕΚ 147Α/08-08-2016 και ειδικότερα το άρθρο 183 παρ. 1 και 2 όπως ισχύει.
5) Το Ν. 5306/2026  ΦΕΚ 88Α/08-06-2026 «Κύρωση  Κώδικα Χωροταξίας –Πολεοδομίας »
άρθρα  118  και 144.
6)  Το ΦΕΚ 598Δ/04-10-2019 «Έγκριση πολεοδομικής μελέτης αναμόρφωσης και αναθεώρησης του εγκεκριμένου ρυμοτομικού σχεδίου Δημοτικής Ενότητας Ελευσίνας , Δήμου Ελευσίνας»
                                                        ΠΡΟΣΚΑΛΕΙ
  Τους  κυρίους  και  νομείς των ακινήτων στην περιοχή «Πολεοδομικής Αναμόρφωσης των Ο.Τ. 42 και Ο.Τ. 41» και συγκεκριμένα των Ο.Τ. 41Θ, 41Ι, 41Κ, 42Α, 42Β, 42Γ, 42Δ, 42Ε, 42Ζ, 42Η ,42Θ 42Ι 42Κ, 42Λ, 42Μ της Δημοτικής Ενότητας Ελευσίνας του Δήμου Ελευσίνας , να προσέλθουν στο Δημοτικό Κατάστημα  Ελευσίνας , επί της οδού Χατζηδάκη 41 και Δήμητρος , προκειμένου να υποβάλλουν την προβλεπόμενη από την παράγραφο 1β του άρθρου 2 της υπ’ αριθ. 93027/7188/15-11-1994 (ΦΕΚ 877Β΄ 25-11-1994) Υπουργικής  απόφασης όπως ισχύει με το άρθρο 144 παρ. 5 του Ν. 5306/2026 ΦΕΚ 88Α/08-06-2026, δήλωση ιδιοκτησίας και τυχόν παρατηρήσεις επί των κτημ/κων διαγραμμάτων και πινάκων όσον αφορά το ακίνητό τους ώστε να ληφθούν υπόψη στη διόρθωση των παραπάνω διαγραμμάτων και πινάκων, όπως αυτά συντάχθηκαν καθ’ υπόδειξη των ιδιοκτητών.
  Απαραίτητα στοιχεία τα οποία συνυποβάλλονται με τη δήλωση ιδιοκτησίας και τα οποία οι

ενδιαφερόμενοι  πρέπει να έχουν μαζί τους σύμφωνα με την 93027/7188/15-11-1994 απόφαση του Υπουργού  ΠΕΧΩΔΕ  (ΦΕΚ 877Β΄/25-11-94) όπως ισχύει με το αρ. 144 του Ν. 5306/26 είναι:
1. Συμβόλαια (και μεταγραφή τους) σημερινού ιδιοκτήτη. Σε περίπτωση που τα συμβόλαια

είναι μετά την 28/05/2014, πρέπει να προσκομιστούν και τα προ της ημερομηνίας αυτής 

συμβόλαια (και μεταγραφή τους).

2. Τοπογραφικά διαγράμματα που προσαρτώνται στα ανωτέρω συμβόλαια ή και πρόσφατο τοπογραφικό αν υπάρχει. 

3. α) Πιστοποιητικά μη εκποίησης, βαρών και μη διεκδικήσεων ( από υποθηκοφυλακείο)

   ζητούνται επιπρόσθετα μόνο στην περίπτωση που τα συμβόλαια είναι προ του 2005. 
β)Πιστοποιητικό κτηματολογικών εγγραφών Φυσικού/Νομικού Προσώπου.

4. α) Αντίγραφo της μερίδας από το Υποθηκοφυλακείο (του ιδιοκτήτη στις 28/05/2014)

    ζητείται επιπρόσθετα μόνο στην περίπτωση που τα συμβόλαια είναι προ του 2005.
β)  Πιστοποιητικό κτηματολογικών εγγραφών αντικειμένου εγγραπτέων δικαιωμάτων. 

5. Κτηματολογικό φύλλο και Διάγραμμα (πρόσφατο) πρωτότυπο. 

     Η  προθεσμία υποβολής των δηλώσεων ιδιοκτησίας και των παρατηρήσεων ορίζεται σε δύο (2)  μήνες από  τη δημοσίευση της παρούσας πρόσκλησης.
     Η υποβολή δήλωσης είναι υποχρεωτική σύμφωνα με το Ν. 2242/94 (ΦΕΚ 162Α/03-10-94) όπως ισχύει με το άρθρο 144 παρ. 5 του Ν. 5306/2026 ΦΕΚ 88Α/08-06-2026 , η δε παράλειψη υποβολής της συνεπάγεται όλες τις επιπτώσεις της παραγρ. 5 του άρθρου 144 του Ν. 5306/2026 για την ιδιοκτησία.

  Η παρούσα πρόσκληση να αναρτηθεί στο κατάστημα και στην ιστοσελίδα του Δήμου Ελευσίνας.

Επίσης να τηρηθεί η διαδικασία δημοσιοποίησης σε εφημερίδες σύμφωνα με το άρθρο 154 του

ΦΕΚ 580Δ/1999 που συμπληρώθηκε με το άρθρο 13 του ΦΕΚ 308Α/2003 και  ισχύει με το
 Ν. 5306/2026  ΦΕΚ 88Α/08-06-2026 «Κύρωση  Κώδικα Χωροταξίας –Πολεοδομίας » άρθρα  118  και 144.
                                                                                           Ο ΔΗΜΑΡΧΟΣ 
                                                                                ΓΕΩΡΓΙΟΣ  ΓΕΩΡΓΟΠΟΥΛΟΣ

